மான்செஸ்டர் நகர விளையாட்டுக்களின் 150 மீ தெரு பந்தயத்தில் பங்குபெற ஆயத்தமாக உள்ளதாக அறிவித்தார். [96] அப்பந்தயத்தை போல்ட் 14.35 நொ நேரத்தில் வென்று 150 மீ ஓட்டத்தின் அதிவிரைவான நேரத்தைப் பதிவு செய்தார்.[97] முழு உடற்தேற்றம் அடையாதபோதும், ஜமைக்க தேசிய சாம்பியன்ஷிப் போட்டிகளின் 100 மற்றும் 200 மீ பந்தயங்களில் முறையே 9.86 நொ மற்றும் 20.25 நொ நேரங்களில் ஓடி பட்டம் வென்றார்.[98][99] இதன் மூலம் 2009 உலகத் தடகளப் போட்டிகளுக்குத் தகுதியடைந்தார். அமெரிக்க போட்டியாளர் டைசன் கே போல்ட்டின் 100 மீ சாதனை தனக்கு எட்டும் தூரத்தில் இருப்பதாகத் தெரிவித்தார், எனினும் போல்ட், தான் இதனைப் பொருட்படுத்தவில்லை என்று கூறினார்.[100] ஜூலை மாதம் நடைபெற்ற அத்லெடிஸ்ஸிமாவில் மழை, நொடிக்கு 0.9 மீ எதிர்விசைக் காற்று என்ற கடுமையான சூழலையும் மீறி 200 மீ பந்தயத்தை 19.59 நொடிகளில் கடந்து, 200 மீ பந்தயத்தில் நான்காவது துரித ஓட்டத்தைப் பதிவு செய்தார்.[101]